CELEX: 32015R2295
Language: lt
Date: 2015-12-09 00:00:00
Title: 2015 m. gruodžio 9 d. Komisijos įgyvendinimo reglamentas (ES) 2015/2295, kuriuo iš dalies keičiamos Reglamento (EB) Nr. 2074/2005 nuostatos dėl patvirtintų maisto įmonių sąrašų (Tekstas svarbus EEE)

10.12.2015   
            
            
               LT
            
            
               Europos Sąjungos oficialusis leidinys
            
            
               L 324/5
            
         KOMISIJOS ĮGYVENDINIMO REGLAMENTAS (ES) 2015/2295
   2015 m. gruodžio 9 d.
   kuriuo iš dalies keičiamos Reglamento (EB) Nr. 2074/2005 nuostatos dėl patvirtintų maisto įmonių sąrašų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 31 straipsnio 2 dalies f punktą,
   kadangi:
   
               (1)
            
            
               Reglamente (EB) Nr. 882/2004 nustatytos bendros taisyklės, pagal kurias atliekama oficialioji kontrolė siekiant nustatyti, ar laikomasi Sąjungos taisyklių dėl maisto, pašaro, gyvūnų sveikatos ir gyvūnų gerovės. Jame nustatyta, kad valstybės narės sudarytų naujausius patvirtintų įmonių sąrašus ir juos pateiktų kitoms valstybėms narėms ir visuomenei;
            
         
               (2)
            
            
               pagal Komisijos reglamente (EB) Nr. 2074/2005 (2) nustatytus reikalavimus, Komisija turi parengti svetainę, kurioje valstybės narės pateikia nuorodą į savo nacionalinę svetainę, kurioje kitoms valstybėms narėms ir visuomenei pateikti naujausi patvirtintų įmonių sąrašai. Tokių sąrašų analizė pvz., poveikio vertinimo ir jų sujungimo su kitomis Komisijos informacinių technologijų priemonėmis tikslais, pasirodė esanti labai ilga ir sudėtinga;
            
         
               (3)
            
            
               siekiant supaprastinti galimybę ištirti valstybių narių įmonių sąrašus ir į juos nedelsiant įtraukti Sąjungos patvirtintas įmones, tikslinga leisti naudoti TRACES;
            
         
               (4)
            
            
               pagal šiame reglamente nustatytus reikalavimus numatyta pakeisti maisto tvarkymo subjektų ir kompetentingų institucijų taikomą dabartinę praktiką. Todėl tikslinga šį reglamentą pradėti taikyti vėliau;
            
         
               (5)
            
            
               todėl Reglamentas (EB) Nr. 2074/2005 turėtų būti atitinkamai iš dalies pakeistas;
            
         
               (6)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2074/2005 V priedas pakeičiamas šio reglamento priedo tekstu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 9 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 165, 2004 4 30, p. 1.
   
      (2)  2005 m. gruodžio 5 d. Komisijos reglamentas (EB) Nr. 2074/2005, nustatantis įgyvendinimo priemones tam tikriems produktams pagal Reglamentą (EB) Nr. 853/2004 ir oficialios kontrolės organizavimui pagal Reglamentus (EB) Nr. 854/2004 ir (EB) Nr. 882/2004, nukrypstantis nuo Reglamento (EB) Nr. 852/2004 bei iš dalies keičiantis Reglamentus (EB) Nr. 853/2004 ir (EB) Nr. 854/2004 (OL L 338, 2005 12 22, p. 27).
   
      PRIEDAS
      
         
            „V PRIEDAS
            
               Patvirtintų įmonių sąrašai
            
            I SKYRIUS
            
               GALIMYBĖ GAUTI PATVIRTINTŲ ĮMONIŲ SĄRAŠUS
            
            Siekdama padėti valstybėms narėms atnaujintus maisto įmonių sąrašus pateikti kitoms valstybėms narėms ir visuomenei, Komisija parengia svetainę, kurioje kiekviena valstybė narė pateikia nuorodą į savo šalies svetainę arba, jeigu tokie sąrašai paskelbti TRACES sistemoje, apie tai praneša.
            II SKYRIUS
            
               NACIONALINIŲ SVETAINIŲ FORMATAS
            
            A.   Pagrindinis sąrašas
            
            
                     
                        1.
                     
                     
                        Kiekviena valstybė narė pateikia Komisijai savo bendros nacionalinės svetainės adresą, kurioje pateikiamas pagrindinis sąrašas, sudarytas iš patvirtintų maisto įmonių, gaminančių Reglamento (EB) Nr. 853/2004 I priedo 8.1 punkte nurodytus gyvūninius produktus, sąrašų.
                     
                  
                     
                        2.
                     
                     
                        1 punkte nurodytas pagrindinis sąrašas – tai viena ar daugiau oficialių Sąjungos kalbų užpildytas vieno lapo sąrašas.
                     
                  B.   Veikimo schema
            
            
                     
                        1.
                     
                     
                        Svetainę, kurioje patalpinamas pagrindinis sąrašas, parengia kompetentinga institucija arba, prireikus, viena iš Reglamento (EB) Nr. 882/2004 4 straipsnyje nurodytų kompetentingų institucijų.
                     
                  
                     
                        2.
                     
                     
                        Pagrindiniame sąraše pateikiamos nuorodos į:
                        
                                    a)
                                 
                                 
                                    kitus tinklalapius, kurie yra patalpinti toje pačioje svetainėje;
                                 
                              
                                    b)
                                 
                                 
                                    jei tam tikrus patvirtintų maisto įmonių sąrašus rengia ne 1 punkte minimos kompetentingos institucijos, į svetaines, kurias tvarko kitos kompetentingos institucijos, tarnybos ar, prireikus, įstaigos.
                                 
                              
                  C.   Galimybė sąrašus pateikti TRACE sistemoje
            
            Nukrypdamos nuo A ir B dalių, valstybės narės sąrašus gali pateikti TRACE sistemoje.
            III SKYRIUS
            
               PATVIRTINTŲ ĮMONIŲ SĄRAŠŲ FORMOS IR KODAI
            
            Siekiant užtikrinti visas galimybes gauti informaciją, susijusią su patvirtintomis maisto įmonėmis, ir sudaryti aiškesnius sąrašus, turi būti nustatytos formos, įskaitant susijusią informaciją ir kodus.
            IV SKYRIUS
            
               TECHNINĖS SPECIFIKACIJOS
            
            II ir III skyriuose nurodytos užduotys ir veikla atliekamos pagal Komisijos paskelbtas technines specifikacijas.“